**Құрастырушы:** Тлеубергенова А.Ж. Алматы қаласы Алатау ауданы №181 жалпы білім беретін мектептің география пәнінің мұғалімі

**География**  **пәні бойынша 9 - сынып оқушысының өзіндік жұмысының жоспары**

**I тоқсан**

**Сабақтың нөмірі:**  14

**Сабақтың тақырыбы:** Қазақстанның минералды ресурстарына баға беру

**Мақсаты:** 9.3.1.6 Қазақстанның минералды ресурстарына баға береді

Қысқаша конспект

Пайдалы қазбалар-елдің маңызды табиғи байлықтарының бірі. Пайдалы қазбалардың барланған қоры экономиканың минералдық шикізат базасын құрайды.

Ресурстарды бағалауды мөлшеріне қарай жасайды. Ресурстарды барлау жұмыстары ***арқылы дәлелденген, барланған (анықталған), алдын ала бағаланған (ықтималды) және болжамдық (ғылыми теориялар мен гипотезалар негізінде ұйғарылған) ресурстар*** деп бөледі.

Ең алдымен барланған ресурстарға баға беріледі. Бағалау үшін *абсолюттік және салыстырмалы* көрсеткіштер алынады.

1. *Абсолюттік көрсеткіштерді* табиғи түрде (тоннамен ) немесе құн түрінде (теңге, доллар т.б.)бағалайды.

*Мысалы: Таскөмірдің барланған ресурсы -26 млрд т. Ресурс мөлшері мен әлемдік нарықтағы 1 т көмірдің орташа бағасын көбейту арқылы ресурстың әлемдік нарықтағы құндық бағамын алуға болады.*

***26 млрд т\*50 долл/т= 1300 млр долл.***

*Осылайша елдегі еліміздегі таскөмір минералдық шикізат базасының құны шығады.*

1. *Салыстырмалы көрсеткіштер* минералдық ресурстардың таралуын бағалауға, аймақтарды өзара салыстыруға мүмкіндік береді. Жиі қолданылатындар: елдің әлемдегі орны, оның әлемдік ресурстағы пайызбен алғандағы үлесі, жан басына есептегендегі ресурс мөлшері, жылдармен алғандағы ресурспен қамтамасыз етілу кезеңдері.


***Ресурспен қамтамасыз етілу кезеңін есептеу формуласы***

***К=Қ/Ө К-қамтамасыз етілу кезеңі, Қ-ресурс, Ө-жылдық өндіру көлемі.***

Егер шахтаның қамтамасыз етілуі ондаған жылдармен есептелсе, зауыт салуға болады. Егер ресурс бірнеше санаулы жылдарға жетсе, шикізатты бұрыннан істейтін зауыттарда өңдеген дұрыс.


**Оқушыларға арналған тапсырмалар:**

**1 тапсырма: Кестеде әлемдік елдердің қай ресурс қорындағы үлесі көрсетілген. Талдау жаса.**



**2 тапсырма:** Қазақстан қай пайдалы қазбалар ресурсы жөнінен жетекші, жетекші елдердің «бестігіне» енеді, елдердің алғашқы ондығына кіреді?

**3 тапсырма:** Картамен жұмыс. Картаға талдау жаса. Елімізде қай ресурстардың үлесі көп, қайсысы аз?



**Кері байланыс: орындалған тапсырманы оқушы электронды пошта немесе WhatsApp» мобильді қосымшасы арқылы жібереді.**