**Құрастырушы:** Тлеубергенова А.Ж. Алматы қаласы Алатау ауданы №181 жалпы білім беретін мектептің география пәнінің мұғалімі

**География**  **пәні бойынша 9 - сынып оқушысының өзіндік жұмысының жоспары**

**I тоқсан**

**Сабақтың нөмірі:**  2

**Сабақтың тақырыбы:** География зерттеулердің қазіргі таңдағы өзекті мәселелері

**Мақсаты:** география ғылымының қазіргі заманғы өзекті зерттеу проблемаларын анықтайды;

Қысқаша конспект

**География**-құрамына қоғамдық-гуманитарлық (экономикалық, әлеуметтік, саяси география, халықтар географиясы, еңбек ресурстары және туризм, демография мәселелері және т.б.) және жаратылыстану (климаттың өзгеруі, гидрология, геоморфология, ландшафтану, геоэкология мәселелері) салаларын біріктіретін жалғыз ғылыми пән.

**Ең ірі географиялық ғылыми мекемелер**-*География институты, Сейсмология институты, Қазақстан Ұлттық Гидрометеорологиялық қызметі, Қазақ Географиялық қоғамы.*

*Кесте-1. Географиялық ғылыми мекемелердің құрлымы мен жұмыс істеу бағыттары*

|  |  |  |
| --- | --- | --- |
| Ғылыми мекемелер | Құрлымы | Зерттеу жұмысының бағыттары |
| География институты | 1983 жылы Қазақ КСР ғылым академиясы құрамындағы секторы негізінде құрылған. 9 мамандандырылған лаборатория және 6 далалық ғылыми станционар (Тянь-Шань тауларында, Арал, Балқаш маңында) жұмыс жасайды. | -Қауіпті, апатты құбылыстар кезінде әлеуметтік-экономикалық нысандардың қауіпсіздігін қамтамасыз ету.  -Криосфера зонасының құрамдас бөліктеріне бақылау жасау;  -атласты картографиялау мәселелері;  -мұнай-газ игерумен байланысты практикалық бағыттағы жұмыстар |
| Қазақстан Ұлттық Гидрометеорологиялық қызметі | 1922 жылдың қаңтар айында құрылды. «Қазгидромет» құрамына Қазақстан Республикасының әр облысындағы және Алматы, Нұр-Сұлтан қалаларындағы 15 филиал кіреді. Еліміздегі желі 328 метеостансыдан тұрады, олардың 83-і халықаралық мәртебеге ие және жаһандық желі құрамында | -география саласындағы өндіріс пен ғылымның тоғысуын ұйымдастыру;  -түрлі ведомстволар жүргізетін география саласындағы ғылыми зерттеу жұмыстарына бағдар көрсету;  --Отандық география тарихын зерттеу, таныту;  -География ғылымы саласындағы жетістіктерді насихаттау |
| Сейсмология институты | 1976 жылы Геология ғылымдар институты мен Математика және механика институтының бірқатар лабораториялары негізінде Сейсмология институты ұйымдастырылады. Қазіргі уақытта институт құрамында сейсмологияның негізгі мәселелері бойынша іргелі зерттеулер жүргізетін 6 ғылыми лаборатория  және физикалық процестер мен табиғат құбылыстарының мониторингін жүзеге асыратын сейсмологиялық әдістемелік-тәжірибелік экспедиция жұмыс істейді. | -жердің ішкі құрылымы мен жер сілкінісі физикасын зерттеу;  -сейсмикалық режим мен сейсмикалық қауіпті бағалауды зерттеу;  -аумақты жалпы, микросейсмикалық аудандастыру; |
| Қазақ Географиялық қоғамы | 1902 жылы Верный қаласында Орыс география қоғамының бөлімшесі ретінде құрылды.1939 жылы КСРО ҒА құрамында Бүкілкеңестік Географиялық қоғамының Қазақ Филиалы ұйымдастырылды, ал 1968 жылы Қазақ Географиялық қоғамы мәртебесін алды. | -Халықаралық географиялық еңбек бөлінісі мен геосаясаттың халықаралық жүйесіне ену;  -Экологиялық мәселелерді шешу; |

*Кесте-2. Қазіргі кезеңдегі зерттеу жұмыстарының негізгі бағыттары*

**Оқушыларға арналған тапсырмалар:**

**1 тапсырма:** 1 кестеге талдау жасай отырып, кез-келген географиялық ғылыми мекеменің жобасына таныстырылым жасау. (ғылыми мекемелердің сайтарын қолдану арқылы <https://ingeo.kz/>, <https://www.kazhydromet.kz/>, <http://www.seismology.kz/>, <https://kazgeo.kz/> )

**2 тапсырма:** 2 кестеге талдау жасай отырып, өз ойыңнан қазіргі таңда қандай бағыттағы зертеу жұмыстарын дамытуға болатындығын толықтыр.

**Кері байланыс: орындалған тапсырманы оқушы электронды пошта немесе WhatsApp» мобильді қосымшасы арқылы жібереді.**