**Құрастырушы:** Тлеубергенова А.Ж. Алматы қаласы Алатау ауданы №181 жалпы білім беретін мектептің география пәнінің мұғалімі

**География**  **пәні бойынша 9 - сынып оқушысының өзіндік жұмысының жоспары**

**I тоқсан**

**Сабақтың нөмірі:**  4

**Сабақтың тақырыбы:** Қазақтың халықтық географиялық терминдері

**Мақсаты:** 9.1.1.4 қазақ халқының халықтық географиялық терминдерінің мағынасын түсіндіреді

Қысқаша конспект

Қазақтың халықтық географиялық терминдерінің өз ерекшеліктеі бар. Көшпелі өмір сүру дағдысы әр жайылымдық жердің ерекшеліктерін: жер бедерін, климатын, өсімдігін, су көздерін, маусымдық пайдаланымды білуді талап етті. Осыған байланысты ландшафттың болмашы белгілеріне мән берілді, өйткені олар қолайсыз ауа райы жағдайында малды қорғауға, көшкенде бағдарды анықтау үшін қажет болды.

*Мысалы: төбелі-қырқалы құмды жерлердегі жерсаты сулары жақын орналасқандықтан, қамысты астық тұқымдас өсімдіктер өскен ойыс жерлерді халық* ***шұрат*** *деп атаған. Осы бір сөз сол жердің толық табиғи географиялық сипаттамасын бере алады. Сондай терминдердің көпшілігі басқа халықтың тілінде кездеспейді.*

Халықтық терминологияның ірі зерттеушісі қазақстандық географ Ғани Қоңқашбаев. Оның «Қазақтың халықтық географиялық терминдері» сөздігінде 550-дей атаулар енгізілген. Олардың көпшілігі алтай тіл әулетінің басқа халықтарында да кездеседі. Бірқатар терминдер (адыр, сор, сырт, тақыр) халықаралық географиялық терминология жүйесінде пайдаланылады.

**Оқушыларға арналған тапсырмалар:**

**1 тапсырма:** Оқулық картасы мен атластан Ғ. Қоңқашбаевтың сөздігінен алынған халықтың географиялық терминдермен аталған географиялық нысандарды тап. Оларды кестеге толтыр.

|  |  |  |  |
| --- | --- | --- | --- |
| Халықтық термин | Географиялық нысан | Мағынасы | Топонимдер тобы |
| *Жалаңаш* | көл | «жалаңаш» (беті ашық) көл | гидроним |
|  |  |  |  |
|  |  |  |  |
|  |  |  |  |
|  |  |  |  |

**2 тапсырма:** Жазушы-прозаик Константин Паустовский топонимия туралы былай деген: «Атаулар-елдің халықтық поэзиялық безендірілуі». Бұл афоризмді сен қалай түсінесің?

**Кері байланыс: орындалған тапсырманы оқушы электронды пошта немесе WhatsApp» мобильді қосымшасы арқылы жібереді.**